ໃນວັນຄົບຮອບການ ຖິ້ມລະເບີດໃສ່ເມືອງ ນາກາຊາກິນັ້ນ ເກົາຫລີເໜືອ ກໍເປັນໄພຂົ່ມຂູ່ ຕໍ່ການຕ້ອງຫ້າມ ດ້ານນີວເຄລຍຂອງ ຍີ່ປຸ່ນ
ໃນຂະ​ນະ​ທີ່​ເກົາຫລີ​ເໜືອ ແລະ​ສະຫະລັດ ​​ເພີ່ມ​ທະວີ​ການ​ປະ​ທະກັນດ້ວຍຄຳເວົ້າ ກ່ຽວ​ກັບໂຄງການ​ອາວຸດ​ນິວ​ເຄລຍຂອງ​ພຽງ​ຢາງ ຢູ່ນີ້ ໂຄງການດັ່ງກ່າວກໍ​ເປັນ​ເລື່ອງ​ທີ່ຕ້ອງ​ຫ້າມ​ມາ​ເປັນ​ເວລາ​ນານ ຢູ່​​​ໃນປ​ະ​ເທດ​ຍີ່ປຸ່ນ.
ໃນຂະນະທີ່ເກົາຫລີເໜືອ ແລະສະຫະລັດ ເພີ່ມທະວີການປະທະກັນດ້ວຍຄຳເວົ້າ ກ່ຽວກັບໂຄງການອາວຸດນິວເຄລຍຂອງພຽງຢາງ ຊຶ່ງເປັນເລື່ອງທີ່ຕ້ອງ ຫ້າມມາເປັນເວລາ ນານ ຢູ່ໃນປະເທດຍີ່ປຸ່ນທີ່ເປັນເພື່ອນບ້ານ ຊຶ່ງເປັນພຽງປະເທດດຽວໃນໂລກ ທີ່ຖືກຖິ້ມ ລະເບີດນິວເຄລຍໃສ່ ໃນຕອນທ້າຍ ຂອງສົງຄາມໂລກຄັ້ງທີສອງນັ້ນ ບັດນີ້ພວມໄດ້ຮັບ ການທັບມ້າງ ບັນດານັກວິເຄາະກ່າວວ່າ ການອະພິປາຍກ່ຽວກັບວ່າ ໂຕກຽວຄວນພັດ ທະນາອາວຸດນິວເຄລຍຂອງຕົນຫຼືບໍ່ນັ້ນ ກຳລັງເຄື່ອນຍ້າຍຈາກຸ່ມຂວາຈັດໄປສູ່ການ ເມືອງຫຼັກຂອງປະເທດ Henry Ridwell ມີລາຍງານຈາກນະຄອນຫລວງຍີ່ປຸ່ນຊຶ່ງ ກິ່ງສະຫວັນຈະນຳມາສະເໜີທ່ານໃນອັນຕໍ່ໄປ ເອກກະສານປ້ອງກັນປະເທດຂອງຍີ່ປຸ່ນສະບັບບນຶ່ງ ໃນອາທິດແລ້ວນີ້ໄດ້ສະທ້ອນໃຫ້ ເຫັນເຖິງຄວາມເປັນຫ່ວງ ຂອງອົງການສືບລັບສະຫະລັດ ທີ່ວ່າພຽງຢາງໄດ້ບັນລຸບາດ ກ້າວຂັ້ນສຸດທ້າຍທີ່ເຮັດໃຫ້ຫົວລະເບີດນິວເຄລຍນ້ອຍລົງ ອະ ດີດທີ່ປຶກສາກະຊວງ ປ້ອງກັນປະເທດທ່ານ Narushige Michishita ກ່າວວ່າ: ທ່ານ Michishita ຈາກສະຖາບັນສຶຶກສານະໂຍບາຍຂັ້ນສູງກ່າວວ່າ ເປັນທີ່ເຊື່ອກັນວ່າ ເກົາຫລີເໜືອມີລູກສອນໄຟ ທີ່ສາມາດຍິງໂຈມຕີຍີ່ປຸ່ນໄດ້ ຫລາຍກວ່າ 200 ລູກ ທ່ານ Henry Ridwell ລາຍງານຈາກໂຕກຽວ ກ່າວວ່າ “ການໂຈມຕີ ໃສ່ນະຄອນທີ່ຜູ້ ຄົນອາໄສຢູ່ໜາແໜ້ນ ດັ່ງໂຕກຽວ ຈະເຮັດໃຫ້ຊີວິດຫລາຍຮ້ອຍພັນຄົນຕົກຢູ່ໃນ ຄວາມສ່ຽງ “ ລັດຖະທໍາມະນູນຍີ່ປຸ່ນ ອະນຸຍາດໃຫ້ເອົາມາດຕະການທາງທະຫານໄດ້ ກໍເພື່ອປ້ອງ ກັນໂຕເທົ່ານັ້ນ ບັນດາສະມາຊິກພັກນິຍົມແນວທາງເດີມທີ່ສະໜັບສະໜູນໃຫ້ຍີ່ປຸ່ນມີຄວາມເຂັ້ມແຂງທາງທະຫານ ແມ່ນຮວມທັງລັດຖະມົນຕີການເງິນ ທ່ານ Taro Oso ໂຕ້ຖຽງວ່າ ຍີ່ປຸ່ນຄວນເປີດຊ່ອງທາງໄວ້ ໃນການພັດທະນາອາວຸດນິວເຄລຍ ເລື່ອງ ດັ່ງກ່າວໄດ້ມີການອະພິປາຍກັນຢ່າງເປີດເຜີຍຢູ່ໃນເກົາ ຫລີໃຕ້ ແຕ່ວ່າການຢັ່ງສຽງ ສະແດງໃຫ້ເຫັນວ່າ ມີພຽງແຕ່ 5 ເປີເຊັນຂອງຊາວຍີ່ປຸ່ນເທົ່ານັ້ນ ຕ້ອງການຢາກເປັນ ປະເທດດັ່ງກ່າວເປັນມະຫາອຳນາດນິວເຄລຍ ທ່ານ Kuni Miyake ຈາກສະຖາບັນ Canon ທີ່ສຶກສາກ່ຽວກັບໂລກ ກ່າວວ່າ ຄຳຖາມອື່ນໆກໍຄືວ່າ ອາວຸດນິວເຄລຍຈະອຳນວຍໃຫ້ມີການຕໍ່ລອງທາງດ້ານການທູດ ຫລືບໍ່ ທ່ານ Narushige Michishita ກ່າວວ່າ ໃນອາທິດແລ້ວນີ້ ຊຶ່ງເປັນຂີດໝາຍວັນຄົບຮອບ ໃນການຖິ້ມລະເບີດນິວເຄລຍ ລົງໃສ່ ເມືອງ Hiroshima ແລະ Nagasaki ໃນປີ 1945 ທີ່ເຮັດໃຫ້ມີຜູ້ເສຍຊີວິດຫລາຍຮ້ອຍ ພັນຄົນ ການລະນຶກເຖິງວັນດັ່ງກ່າວ ມີຂຶ້ນທ່າມກາງການຖົກຖຽງກັນຄືນໃໝ່ກ່ຽວກັບ ສົງຄາມ ທ່ານ Tomihisa Taue ເຈົ້າເມືອງ Nagasaki ກ່າວວ່າ ນາຍົກລັດຖະມົນຕີຍີ່ປຸ່ນ ໄດ້ກ່າວຢໍ້າເຖິງທ່າທີ ທີ່ປະເທດໄດ້ມີມາເປັນເວລາດົນນານ ທ່ານ Shinzo Abe ນາຍົກລັດຖະມົນຕີຍີ່ປຸ່່ນ ກ່າວວ່າ ບັນດານັກວິເຄາະຖາມວ່າ ຄວາມໝັ້ນໝາຍນີ້ຈະໄດ້ຮັບການທົດສອບຫຼືບໍ່ ຖ້າຫາກ ຍີ່ປຸ່ນຖືກໂຈມຕີ